བོད་མི་སྤྱི་ཡོངས་ཐོག་ནས་བཤད་པ་ཡིན་ན།ད་ལྟ་ཕན་ཆད་འཛམ་གླིང་ཐོག་ང་ཚོ་བོད་པ་བཙན་བྱོལ་བར་མཐོང་ཚུལ་ཡག་པོ་ཞིག་ཆགས་བསྡད་ཡོད།མཐོང་ཚུལ་ཡག་པོ་དེ་གང་ནས་བྱུང་བ་རེད་ཟེར་ན།དེ་སྔ་བོད་ནང་རྩ་བའི་སྤྱི་ཚོགས་ཀྱི་ལམ་ལུགས་ཞིང་བྲན་ལམ་ལུགས་རེད་ཟེར་བ་བཞིན་དོན་སྙིང་ལམ་ལུགས་ག་རེ་ཡིན་རུང་མིན་རུང༌།སྤྱི་ཚོགས་དེའི་ནང་བསམ་བློའི་ཐོག་ཞི་བདེ་ཡོད་པ་ཞིག་དང༌།སྤྱིར་བཏང་མི་དང་མིའི་དབར་བརྩེ་བའི་གནས་ཚད་མཐོ་པོ་ཡོད་པའི་སྤྱི་ཚོགས་ཤིག་ཡིན།སྤྱི་ཚོགས་དེའི་ནང་འཚར་ལོངས་བྱས་པའི་མི་དེ་ཚོ་རང་བཞིན་གྱིས་བསམ་བློ་གུ་ཡངས་པོ་དང༌།སེམས་པ་བག་ཕེབས་པོ།སེམས་པ་བཟང་པོ་བཅས་ཡོད་པ་རེད།གནས་ཚུལ་དེས་ང་ཚོ་མིའི་ལུང་པར་སླེབས་ཏེ་ལོ་ཉི་ཤུ་རྩ་གྲངས་ཕྱིན་པའི་རྗེས་ལའང་ཤུགས་རྐྱེན་ཆེན་པོ་ཐེབས་ཡོད།མ་གཞི་རྫུན་ཤོད་མཁན་དང༌།ཁྲམ་པ་བྱེད་མཁན་ཡོད་ཀྱང༌།སྤྱི་ཡོངས་ཀྱི་ཐོག་ནས་བཤད་པ་ཡིན་ན།བོད་པར་རོགས་བྱས་པ་ཡིན་ན།རོགས་བྱས་པ་དེ་བྱེ་མ་ཆུ་སིམ་ལྟ་བུ་མིན་པར་ལོ་བཅུ་བཅོ་ལྔའི་གོང་ལ་རོགས་བྱས་པ་དེ་ལོ་བཅུ་བཅོ་ལྔའི་རྗེས་ལ་འབྲས་བུ་སྨིན་ནས་མཐོང་རྒྱུ་དང༌།སྟོན་རྒྱུ་འདུག་ཟེར་ནས་ཧ་ཅང་དགའ་པོ་བྱེད་ཀྱི་འདུགང་ཚོའི་ངོ་ཤེས་རོགས་རམ་ཚོགས་པའི་མི་རྒན་པ་དེ་འདྲ་ཐུག་པའི་སྐབས་ལ་ཧ་ཅང་དགའ་པོ་བྱེད་ཀྱི་འདུགད་ལྟ་བར་ང་རང་ཚོ་བཙན་བྱོལ་བ་འདྲ་འདྲའི་ནང་ནས་མི་འདྲ་བའི་མིང་ཚིག་ཆགས་བསྡད་ཡོད།ད་ཆ་ང་ཚོའི་མི་ཐོག་གསར་པ་འདིའི་ཐོག་ནས་ཡག་པོ་ཞིག་བྱེད་མ་ཐུབ་པར།ག་ལེ་ག་ལེར་སླ་རུ་སླ་རུ་དང༌།སྡུག་ཏུ་སྡུག་ཏུ་ཕྱིན་ན།རྗེས་སུ་འདི་འདྲའི་སྙན་གྲགས་བཟང་པོ་དང༌།མཐོང་ཚུལ་ཡག་པོ།མིས་བསྟོད་བསྔགས་བྱེད་པའི་རིན་ཐང་ཡོད་པ་དེ་ཚོ་བརླག་པ་ལས་སླ་པོ་རེད།དེ་འདྲ་ཞིག་གསར་དུ་བཟོ་རྒྱུ་ཧ་ཅང་ཁག་པོ་རེད།འཛམ་བུ་གླིང་འདིའི་སྒང་ལ་ང་ཚོར་སྙན་གྲགས་དང༌།ཆེ་མཐོང་ཡོད་པ་འདི་ང་ཚོས་མ་བརླག་པ་བྱེད་རྒྱུ་དེ་ཤིན་ཏུ་གལ་ཆེན་པོ་རེད།